
PRIMAR
NR.39861/15.12.2022


Referat de aprobare
la proiectul de hotarare cu privire la stabilirea, incepand cu 01.01.2023, a nivelului taxei speciale de colectare, transport si depozitare deseuri municipale, instituit prin Hotararea Consiliului Local nr.98/28.12.2016

La nivelul municipiului Câmpulung, serviciile de salubrizare, servicii care se circumscriu sferei serviciilor comunitare de utilităţi publice,  astfel cum acestea sunt reglementate de Legea nr. 51/2006- Legea serviciilor comunitare de utilităţi publice, sunt prestate de operatorul economic FINANCIAR URBAN SRL în temeiul gestiunii delegate, în conformitate cu  dispozițiile art. 12 din Legea nr. 101/2006 -Legea serviciului de salubrizare a localităţilor, care stipulează că: „(1) Gestiunea serviciului de salubrizare se realizează în condiţiile Legii nr. 51/2006, republicată, prin următoarele modalităţi:
    a) gestiune directă;
    b) gestiune delegată”.
	În acest context, în considerarea dispozițiilor art. 26 alin. 1 din Legea nr. 101/2006- Legea serviciului de salubrizare a localităţilor, potrivit cărora „(1) În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:
    a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;
    b) taxe de salubrizare, în cazul prestaţiilor de care beneficiază individual fără contract;
    c) taxe şi impozite locale, în cazul prestaţiilor efectuate în beneficiul întregii comunităţi locale, pe căile publice şi/sau pe spaţiile din domeniul public şi privat al unităţii/subdiviziunii administrativ-teritoriale. Plata contravalorii prestaţiilor se face pe baza facturilor emise de către operator, la tarifele aprobate de autoritatea deliberativă a unităţii/subdiviziunii administrativ-teritoriale sau, după caz, de adunarea generală a asociaţiei de dezvoltare intercomunitară şi fundamentate de operator, în conformitate cu normele metodologice elaborate şi aprobate de A.N.R.S.C.”
La data de 28.12.2016 a fost adoptată  de către  Consiliul Local al Municipiului Câmpulung Hotărârea nr. 98//28.12.2016 prin care s-a instituit taxa specială de colectare, transport și depozitare gunoi menajer pentru persoanele fizice care beneficiază de Serviciul local de salubritate al Municipiului Câmpulung, prin același act al autorității deliberative locale aprobându-se și Regulamentul privind încasarea taxei speciale de colectare, transport și depozitare gunoi menajer.
	Potrivit articolului 2 din HCL 98/2016, taxa de salubrizare se încasează începând cu data de 01.01.2017 de la persoanele fizice, indiferent dacă acestea au avut sau nu încheiat un contract de prestări servicii cu operatorul Financiar Urban SRL.
	Astfel, destinatari ai taxei speciale de salubritate (și totodată plătitori ai acesteia) sunt toți cetățenii Municipiului Câmpulung, persoane fizice, cât și deținătorii /proprietarii de clădiri în raza administrativ teritorială a Municipiului Câmpulung.
Potrivit dispozitiilor art.26 din Legea Serviciului de salubrizare a Localitatilor nr.101/2006, rezulta obligatia autoritatilor administratiei publice de a institui taxe speciale pentru serviciile de salubritate, precum si dreptul acestora de a ajusta si modifica cuantumurile taxelor, precum si regimul juridic al acestora, iar din economia dispozitiilor art.484 din Legea nr.227/2015 privind Codul Fiscal portivit caruia „(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.
    (2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.
(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu”, rezulta posibilitatea consiliilor locale de a institui taxe speciale pentru functionarea serviciilor publice.
Prevederile art. 30 din Legea nr.273/2006 privind finantele publice locale, cu modificarile si completarile ulterioare, stipuleaza:“(1) Pentru funcţionarea unor servicii publice locale, create în interesul persoanelor fizice şi juridice, consiliile locale, judeţene şi Consiliul General al Municipiului Bucureşti, după caz, aprobă taxe speciale.
(2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii.
    (3) Prin regulamentul aprobat de autorităţile deliberative se vor stabili domeniile de activitate şi condiţiile în care se pot institui taxele speciale, modul de organizare şi funcţionare a serviciilor publice de interes local, pentru care se propun taxele respective.
    (4) Hotărârile luate de autorităţile deliberative, în legătură cu perceperea taxelor speciale de la persoanele fizice şi juridice plătitoare, vor fi afişate la sediul acestora şi publicate pe pagina de internet sau în presă.
    (5) Împotriva acestor hotărâri persoanele interesate pot face contestaţie în termen de 15 zile de la afişarea sau publicarea acestora. După expirarea acestui termen, autoritatea deliberativă care a adoptat hotărârea se întruneşte şi deliberează asupra contestaţiilor primite.
    (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective.”.
Pentru stabilirea nivelului taxei speciale de salubrizare incepand cu 01.01.2023, s-a avut in vedere trifele inscrise la art.10 alin.2 din Contractul de delegare a gestiunii unor activitati componente ale serviciului de salubrizare, in Zona Campulung, judetul Arges nr. 434/31.10.2022.
	La aceasta data, numarul persoanelor care figureaza inscrise in evidentele fiscal, care datoreaza taxa de salubritate este de 25749 persoane fizice care au domiciliul si detin proprietati in mun. Campulung si 948 de persoane fizice cu domiciliul/resedinta in alte localitati.
	Situatia cantitatilor de deseuri municipale colectate in muncipiul Campulung in perioada 01.01.2022 – 30.11.2022, conform facturilor emise de catre operatorul regional SC Financiar Urban SRL in perioada ianuarie-noiembrie si estimat luna decembrie se prezinta astfel:

	Luna/anul 2022
	Deseu  municipal

	Ianuarie 2022
	487,846 t

	Februarie 2022
	457,601 t

	Martie 2022
	499,751 t

	Aprilie 2022
	607,564 t

	Mai 2022
	670,785 t

	Iunie 2022
	621,243 t

	Iulie 2022
	663,173 t

	August 2022
	715,700 t

	Septembrie 2022
	660,420 t

	Octombrie 2022
	556,020 t

	Noiembrie 2022
	541,95 t

	Decembrie estimat
	600,00 t

	Total 
	7082,053 t



Conform Contractului de prestari servicii de salubrizare nr. 9299/31.10.2022, tariful pentru activitatea de colectare si transport deseuri reziduale colectate de la utilizatorii casnici incepand cu anul 2023, este de 498,84 lei/to + TVA, tarif ce include si contributia pentru economia circulara de 80 lei/tona conform OUG nr.195/2005 privind Fondul pentru mediu, cu modificarile si complectarile ulterioare.
Astfel, la calcularea taxei de salubrizare incepand cu anul 2023, s-au avut in vedere cantitatile de deseuri menajere generate si colectate in anul 2022, respectiv cantitatea de 7082,053 tone raportat la numarul  de 25749 persoane fizice care au domiciliul si detin proprietati in municipiul Campulung si numarul 948 de persoane fizice cu domiciliul/resedinta in alte localitati si tariful aplicat de catre operatorul regional SC FINANCIAR URBAN SRL, respectiv de 498,84 lei/t la care se adauga TVA.

           7082,053 to : 12 luni =590,171 to/luna – cantitate medie colectata in anul 2022
             498,84lei/to x 19%= 593,62 lei/tona
           7082,053 t x 593,62 lei/to = 4.204.048,30 lei(pret  cu TVA)
           4.204.048,30 lei : 25.986 persoane = 161,79 lei/an/pers
            161,79 lei/an/persoana : 12 luni =13, 49 lei/luna/pers.
Raportat la cele prezentate se propune ca nivelul taxei de colectare, transport si depozitare a deseurilor municipale colectate de pe raza Municipiului Campulung, sa fie de 13,50 lei/persoana/luna.
Veniturile obtinute din incasarea taxei speciale de salubrizare se fac venit la bugetul local si se utilizeaza integral pentru plata serviciului de salubrizare.
Drept urmare, supun spre dezbatere si aprobare Consiliului Local al municipiului Campulung proiectul de hotarare alaturat.



Primar,
Elena Valerica LASCONI

